**Njemački jezik, utorak, 12.05., Jahresuhr**

Dobar dan, dragi prvaši!

Danas nastavljamo sa godišnjim dobima. Učimo kakvo je vrijeme.

Otvorite udžbenik, stranica 48. , pogledajte slike. Što vidite na slikama? Kakvo je vrijeme? Koje je godišnje doba? Pokušajte pročitati.

Die Sonne scheint. ( Di zone šajnt.) -Sunce sja.

Es ist warm. -Toplo je.

Es ist heiss. (hajs)- Vruče je.

Es regnet. – Pada kiša.

Es schneit. (šnajt)- Pada snijeg.

Es ist kalt. -Hladno je.

Evo jedne igre: Pokušajte odigrati jednu igru sa svojim ukućanima (bratom,sestrom,…) Sakrijte neki mali predmet (gumica, šiljilo…), a netko od ukućana ga treba pronaći. Vi ćete mu davati upute na njemačkom jeziku. Kada je sasvim daleko, kažete KALT (hladno). Kada je malo bliže , kažete WARM (toplo) i kada je sasvim blizu HEISS (vruče). Ugodnu zabavu!

Za domaću zadaću riješite zadatke iz radne bilježnice, stranica. 56., 1. zadatak- Nacrtaj kako piše! I 2. zadatak- Dopuni uz pomoć udžbenika slova koja nedostaju!

Puno pozdrava od učiteljice!